CELEX: C2004/262/35
Language: el
Date: 2004-10-23 00:00:00
Title: Υπόθεση C-360/04: Αίτηση για την έκδοση προδικαστικής αποφάσεως που υπέβαλε το Tribunale di Teramo με διάταξη της 31ης Ιουλίου 2004 στο πλαίσιο ποινικής διαδικασίας κατά του Sorricchio Angelo που εκκρεμεί ενώπιόν του

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/20
            
         Αίτηση για την έκδοση προδικαστικής αποφάσεως που υπέβαλε το Tribunale di Teramo με διάταξη της 31ης Ιουλίου 2004 στο πλαίσιο ποινικής διαδικασίας κατά του Sorricchio Angelo που εκκρεμεί ενώπιόν του
   (Υπόθεση C-360/04)
   (2004/C 262/35)
   Με διάταξη της 31ης Ιουλίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 18 Αυγούστου 2004, το Tribunale di Teramo, στο πλαίσιο ποινικής διαδικασίας κατά του Sorricchio Angelo που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   «Μπορούν τα άρθρα 43, πρώτο εδάφιο, και 49, πρώτο εδάφιο, να ερμηνευθούν υπό την έννοια ότι τα κράτη μέλη μπορούν να παρεκκλίνουν προσωρινώς (για περίοδο 6-12 ετών) από το καθεστώς της ελευθερίας εγκαταστάσεως και ελεύθερης παροχής υπηρεσιών εντός της Ευρωπαϊκής Ενώσεως, νομοθετώντας κατά τρόπον ώστε:
   
               1.
            
            
               να χορηγούν σε ορισμένα πρόσωπα παραχωρήσεις προς άσκηση ορισμένων δραστηριοτήτων παροχής υπηρεσιών, ισχύουσες για 6-12 έτη, βάσει νομικού καθεστώτος που απέκλειε από τον διαγωνισμό αναθέσεως ορισμένες νομικές μορφές διαγωνιζομένων (μη Ιταλών)·
            
         
               2.
            
            
               να τροποποιούν το έννομο αυτό καθεστώς, αφού ακολούθως έλαβαν γνώση του ότι αυτό αντέβαινε προς τις αρχές των άρθρων 43 και 49 της συνθήκης, ώστε να επιτρέπουν εφεξής τη συμμετοχή και εκείνων των προσώπων που προηγουμένως απεκλείοντο·
            
         
               3.
            
            
               να μην ανακαλούν τις παραχωρήσεις που είχαν χορηγηθεί βάσει του προηγουμένου νομικού καθεστώτος, που, ως ελέχθη, κρίθηκε ότι έπληττε τις αρχές της ελευθερίας εγκαταστάσεως και της ελεύθερης κυκλοφορίας των υπηρεσιών, και να μη προκηρύσσουν νέο διαγωνισμό σε εφαρμογή της νέας ρυθμίσεως, που είχε πλέον ευθυγραμμιστεί προς τις αρχές αυτές·
            
         
               4.
            
            
               να εξακολουθεί, αντιθέτως, να διώκει όποιον συνεργάζεται με επιχειρήσεις που, ασκώντας νομίμως τη δραστηριότητα αυτή στο κράτος μέλος προελεύσεώς τους, είχαν αποκλεισθεί από τον διαγωνισμό λόγω ακριβώς των απαγορεύσεων τις οποίες περιείχαν οι προηγούμενες νομικές διατάξεις;»